Νίτσα Μαρούδα

Η Ελένη (Νίτσα) Μαρούδα (Πάτρα, 5 Μαΐου 1935 - Αθήνα, 10 Νοεμβρίου 2022) ήταν Ελληνίδα ηθοποιός της τηλεόρασης και του κινηματογράφου.

Βιογραφία 
Σπούδασε υποκριτική στην Σχολή Μουσικού Θεάτρου Θεοφανίδη. Έπαιξε σε πολλές ταινίες τις δεκαετίες '60 και '70, στην λεγόμενη χρυσή εποχή του ελληνικού κινηματογράφου, με τους χαρακτηριστικά κωμικούς ρόλους της χαζής ξανθιάς.

Η πρώτη της ταινία στο σινεμά ήταν Το αγρίμι του Κώστα Καραγιάννη το 1960. Έπαιξε συνολικά σε 37 ταινίες δίπλα σε όλα τα ιερά τέρατα του ελληνικού κινηματογράφου της εποχής. Τελευταία της ταινία ήταν Υποψήφιοι βουλευτές και βουλευτίνες (1980) και τελευταία εμφάνιση της στην Υ.Ε.Ν.Ε.Δ. στην σειρά Κομμωτήριο – Ιστορίες του σεσουάρ (1982). 

Ήταν χαρακτηριστική η ατάκα της "Θέλετε ένα περγαμόντο;" στην ταινία Η αρχόντισσα κι ο αλήτης το 1968. 

Παντρεύτηκε τον Συμεών Κολοκοτά και η κόρη της Ιωάννα είναι σύζυγος του πολιτικού και πρώην υπουργού Βαγγέλη Μεϊμαράκη.

Απεβίωσε από ανακοπή καρδιάς στις 10 Νοεμβρίου 2022 σε ηλικία 87 ετών.

Φιλμογραφία

Τηλεοπτικές σειρές 
 1971 Παιχνιδίσματα 
 1972 Η γειτονιά 
 1982 Κομμωτήριο – Ιστορίες του σεσουάρ

Παραπομπές 

Ελληνίδες ηθοποιοί κινηματογράφου